
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 576 


24 Απριλίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Κατάργηση Νομικού Προσώπου με την επωνυμία 
«Σχολική Επιτροπή 17ου Νηπιαγωγείου Δήμου Νέ¬ 
ας Ιωνίας Ν. Μαγνησίας». 1 

Σύσταση ιδίου Νομικού Προσώπου στο Δήμο Κορινού 
με την επωνυμία «Δημοτικός Παιδικός Σταθμός Κο- 

ρινού». 2 

Σύσταση στο Δήμο Πελεκάνου Νομού Χανίων Δημοτι¬ 
κής Επιχείρησης Πελεκάνου. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην κήρυξη αρχαιολογικών 
χώρων Ροτασίου Μονοφατσίου Ν. Ηρακλείου. 4 


ΑΠΟΦΑΣΕΙ Σ 

Αριθ. 144571 (1) 

Κατάργηση Νομικού Προσώπου με την επωνυμία «Σχολι¬ 
κή Επιτροπή 17ου Νηπιαγωγείου Δήμου Νέας Ιωνίας 
Ν. Μαγνησίας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντος υπόψη: 

1. Τις διατάξειςτου άρθρ. 203του Π.Δ. 410/95 «Δημοτι¬ 
κός και Κοινοτικός Κώδικας». 

2. Τις διατάξεις της παρ.8 του αρθρ.δτου Ν. 1894/90 

3. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτ/ση κ.α. διατάξεις). 

4. Την αριθ. 16006/29.8.97 απόφαση του Γεν. Γραμμα¬ 
τέα Περιφ. Θεσσαλίας (εξουσιοδότηση Προϊσταμένου 
Δ/νσης Τοπ. Αυτ/σης και Διοίκησης Ν. Μαγνησίας για υπο¬ 
γραφή εγγράφων. 

5. Την αριθ. 15776/27.12.91 αιόφασητου Νομάρχη Μα¬ 
γνησίας με την οποία συστήθηκε η Σχολική Επιτροπή του 
17ου Νηπιαγωγείου Ν. Ιωνίας (ΦΕΚ 794/τ.Β'/ 30.9.91), 
όπως διορθώθηκε με το αριθ. 2791/28.2.92 έγγραφο της 
Νομαρχ. Μαγνησίας. 

6. Την αριθ. 46/2000 απόφαση του Δημοτικού Συμβου¬ 
λίου Νέας Ιωνίας Μαγνησίας, αποφασίζουμε: 

Το Νομικό Πρόσωπο με την επωνυμία «Σχολική Επιτροπή 
17ου Νηπιαγωγείου που είχε συσταθεί στο Δήμο Νέας Ιωνίας 
Ν. Μαγνησίας με την αριθ. απόφαση 15776/91 του Νομάρχη 


Μαγνησίας, όπως διορθώθηκε με το αριθ. 2791/28.2.92 έγ¬ 
γραφο της Νομαρχίας Μαγνησίας καταργείται. 

Από την απόφαση αυτή δεν προκαλείται δαπάνη σε βά¬ 
ρος του προϋπ/σμού του Δήμου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 30 Μαρτίου 2000 

Με εντολή Γενικού Γραμματέα Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 

-♦- 

Αριθ. 2810 (2) 

Σύσταση ιδίου Νομικού Προσώπου, στο Δήμο Κορινού με 
την επωνυμία « Δημοτικός Παιδικός Σταθμός Κορινού». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: α)του άρθρ. 203του Π.Δ/τος 410/95 Δη- 
μοτ. & Κοινοτικός Κώδικας, β) του Ν. 2503/1997 «Διοίκη¬ 
ση, Οργάνωση, στελέχωσητης Περιφέρειας, ρύθμιση θε¬ 
μάτων για την Τοπ. Αυτ. & άλλες διατάξεις, & γ)του άρ¬ 
θρου 27 του Ν. 2081/92 «Προσθήκη άρθρου 29Α στο Ν. 
1558/85. 

2. Την αριθ. 24/2000, απόφαση του Δημοτικού Συμβου¬ 
λίου Κορινού περί «Σύστασης ιδίου Νομικού Προσώπου, 
με την επωνυμία «Δημοτικός Παιδικός Σταθμός Κορινού». 

3. Την αριθ. 1308/13-1-1998 απόφαση του Γενικού 
Γ ραμματέα Περιφ. Κεντρ. Μακεδονίας «Μεταβίβαση του 
δικαιώματος υπογραφής», αποφασίζουμε: 

1. Συστήνουμε ίδιο Νομικό Πρόσωπο, στο Δήμο Κορι- 
νού, με την επωνυμία «Δημοτικός Παιδικός Σταθμός Κο- 
ρινού». 

2. Σκοπός του Νομικού Προσώπου: η ημερήσια διατρο¬ 
φή, διαπαιδαγώγηση και ψυχαγωγία βρεφών και νηπίων, 
τα οποία δεν μπορούν να έχουν στο οικογενειακό τους πε¬ 
ριβάλλον την απαραίτητη φροντίδα, λόγω απασχόλησης 
των εργαζομένων γονέων τους ή λόγω άλλων κοινωνικών 
αιτιών. 

3. Πόροιτου Νομικού Προσώπου σύμφωνα με το άρθρο 
9 του Ν. 2503/97 και 35 του Π.Δ. 410/95 θα είναι η επιχο¬ 
ρήγηση από το Υπ. Υγείας - Πρόνοιας και Κοινωνικών 
Ασφαλίσεων, δωρεές, κληροδοτήματα, έσοδα από την 
περιουσία του. 

4. Περιουσία: Οικόπεδο με αριθμ. 1004β και με εμβαδόν 
1.180 τ.μ. στο οποίο υπάρχει κτίσμα 445 τ.μ., καθώς και η 
κινητή περιουσία (σκεύη, έπιπλα κ.λπ.). 

5. Προσωπικό: Το υπάρχον προσωπικό σύμφωνα με τις 
διατάξεις του άρθρου 9 του Ν. 2503/97 εντάσσεται στις 
διατάξεις του Ν. 1188/81. 

6. Διοίκηση: Το Νομικό Πρόσωπο του Δ.Π.Σ. διοικείται 
από πενταμελές Διοικητικό Συμβούλιο αποτελούμενο από: 

α) Έναν Δημοτικό σύμβουλο του πλειοψηφούντος συν¬ 
δυασμού ως πρόεδρο αναπληρούμενο από επίσης Δημο¬ 
τικό σύμβουλο του ιδίου συνδυασμού. 

β) Έναν Δημοτικό σύμβουλο του πλειοψηφούντος συν¬ 
δυασμού ως μέλος αναπληρούμενο από επίσης Δημοτικό 
σύμβουλο του ιδίου συνδυασμού. 

γ) Έναν Δημοτικό σύμβουλο της αντιπολίτευσης ως μέ¬ 
λος αναπληρούμενο από επίσης Δημοτικό σύμβουλο της 
αντιπολίτευσης. 

δ) Έναν Γονέα παιδιού φιλοξενούμενου στον Παιδικό 
Σταθμό ως μέλος, αναπληρούμενο από επίσης Γονέα 
παιδιού φιλοξενούμενου στον Παιδικό Σταθμό. 

ε) Έναν Υπάλληλο του Παιδικού Σταθμού ως μέλος, 
αναπληρούμενο από επίσης υπάλληλο του Παιδικού 
Σταθμού. 

Η θητεία του Διοικητικού Συμβουλίου θα είναι 4ετής, 
ακολουθώντας τη Δημοτική περίοδο. 

7. Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού, του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 30 Μαρτίου 2000 

Με εντολή Γ ενικού Γ ραμματέα Περιφέρειας 

Ο Διευθυντής 

ΠΕΤΡΟΣ ΣΤΑΜΑΤΟΠΟΥΛΟΣ 

-♦- 

Αριθ. 4615 ( 3 ) 

Σύσταση στο Δήμο Πελεκάμου Νομού Χανιών Δημοτικής 
Επιχείρησης Πελεκάνου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Δημοτικού και Κοινοτικού Κώδικα 
(Π.Δ. 410/95). 

2. Την αριθμ. 1/2000 απόφαση του Δημοτικού Συμβου¬ 
λίου του Δήμου Πελεκάνου. 

3. Τον Ν. 2503/97 «Διοίκηση, οργάνωση, στελέχωσητης 
Περιφέρειας και άλλες διατάξεις», αποφασίζουμε: 

ΚΕΦΑΛΑΙΟ Α' 

ΣΥΣΤΑΣΗ - ΕΠΩΝΥΜΙΑ - ΕΔΡΑ - ΣΚΟΠΟΣ - ΔΙΑΡΚΕΙΑ 
ΑΡΘΡΟ Ιο 
Σύσταση - Επωνυμία 

Συστήνουμε στο Δήμο Πελεκάνου του Νομού Χανιών 
αμιγής δημοτική επιχείρηση με την επωνυμία «ΔΗΜΟΤΙ¬ 
ΚΗ ΕΠΙΧΕΙΡΗΣΗ ΠΕΛΕΚΑΝΟΥ» και με το διακριτικό τίτλο 
«ΔΕΠ» ως ίδιο Νομικό Πρόσωπο Ι.Δ., η λειτουργία της 
οποίας θα διέπεται από τις διατάξεις των άρθρων 277- 
284, 287 και 291 του Π.Δ. 410/1995 και από τις διατάξεις 
του παρόντος καταστατικού. 

Για τις σχέσεις της με την αλλοδαπή η επιχείρηση μπο¬ 
ρεί να χρησιμοποιεί πιστή μετάφραση της επωνυμίας της 
και του διακριτικού τίτλου της. 

ΑΡΘΡΟ 2ο 
Έδρα 

Έδρα της επιχείρησης ορίζεται η Παλαιοχώρα του Δή¬ 
μου Πελεκάνου του Ν. Χανιών. 

Με απόφαση του διοικητικού συμβουλίου της που πρέ¬ 
πει να εγκριθεί από το Δημοτικό Συμβούλιο Πελεκάνου,η 


επιχείρηση μπορεί να ιδρύει υποκαταστήματα και γρα¬ 
φεία αυτής σε οποιαδήποτε περιοχή της ημεδαπής ή της 
αλλοδαπής. 

ΑΡΘΡΟ 3ο 
Σκοπός 

Σκοπός της επιχείρησης είναι: 

1. Η κοινωνική, οικονομική και πολιτιστική ανάπτυξη του 
Δήμου Πελεκάνου. 

2. Η ανάπτυξη συνεργατών με τοπικούς, περιφερεια¬ 
κούς, εθνικούς και κοινοτικούς φορείς. 

3. Η ίδρυση και συμμετοχή σε επιχειρήσεις που συμ¬ 
βάλλουν στην τοπική ανάπτυξη και προωθούν τους σκο¬ 
πούς της επιχειρήσης, την στρατηγική του Δήμου Πελε¬ 
κάνου και την πραγμάτωση του ευρύτερου αναπτυξιακού 
κοινωνικού και πολιτιστικού ρόλου της Τοπικής Αυτοδιοί¬ 
κησης. 

4. Η σύναψη προγραμματικών συμβάσεων. 

5. Η εκπόνηση και εφαρμογή προγραμμάτων προστα¬ 
σίας και βελτίωσης του περιβάλλοντος σε συνεργασία με 
κρατικούς φορείς. 

6. Η ανάληψη επενδυτικών πρωτοβουλιών ή η συμμετο¬ 
χή σε επενδυτικές πρωτοβουλίες άλλων φορέων, για την 
αξιοποίηση γεωργικών, κτηνοτροφικών, δασικών, αλιευ¬ 
τικών τουριστικών, πολιτιστικών και άλλων φυσικών πό¬ 
ρων και αγαθών. 

7. Η επιμόρφωση των στελεχών των ΟΤΑ και των συνε¬ 
ταιριστικών οργανώσεων και των επιχειρήσεων αυτών ως 
και των άλλων νομικώνπροσώπων, που έχουν ιδρύσει ή 
στα οποία συμετέχουν. 

8. Η ίδρυση και συμμετοχή σε. επιχειρήσεις εμπορικές, 
τουριστικές, βιοτεχνικές, οικοδομικές και κατασκευαστι¬ 
κές. 

9. Η διοργάνωση κάθε είδους κοινωνικών, μορφωτικών 
πολιτιστικών και αθλητικών εκδηλώσεων. 

10. Η δημιουργία νέων θεσμών αθλητικού χαρακτήρα 
καθώς και η προώθηση των ήδη υπαρχόντων. 

11. Η κατασκευή, εκμετάλλευση και διαχείριση χώρων 
κοινωνικών και πολιτιστικών λειτουργιών με σκοπό την 
παροχή υπηρεσιών για την εξυπηρέτηση του κοινού. 

12. Η ανάληψη δραστηριοτήτων που έχουν σχέση με 
την αναψυχή και συγκεκριμένα η δημιουργία και η εκμε¬ 
τάλλευση αναψυκτηρίων, κυλικείων κ.λπ. 

13. Ο σχεδιασμός,η υλοποίηση, η παρακολούθηση, η 
διαχείριση και η αξιολόγηση νομαρχιακών, περιφερεια¬ 
κών, εθνικών και κοινοτικών προγραμμάτων και πρωτο¬ 
βουλιών και η υποβολή ολοκληρωμένων προγραμμάτων 
και προτάσεων σε νομαρχιακές, περιφερειακές, εθνικές 
και κοινοτικές αρχές και φορείς για την εξασφάλιση χρη¬ 
ματοδοτήσεων και πόρων για την ίδια την επιχείρηση ή για 
λογαριασμό του δήμου Πελεκάνου ή και τρίτων που προ¬ 
ωθούν την ανάπτυξη της περιοχής. 

14. Η εκπόνηση ή η ανάθεση εκπόνησης μελετών που 
αφορούν το σκοπό και το έργο της επιχείρησης. 

15. Η προστασία, ανάπλαση, αξιοποίηση και εκμετάλ¬ 
λευση των ακτών. 

16. Η συντήρηση της αγροτικής οδοποιίας της εδαφι¬ 
κής περιφέρειας του Δήμου. 

17. Η αξιοποίηση των τοπικών υδάτινων και λοιπών φυ¬ 
σικών πόρων. 

18. Η ανάληψη εργολαβιών για την κατασκευή και την 
αναπαλαίωση κτιρίων και διατηρητέων οικιστικών συνό¬ 
λων. 

19. Η ανάπτυξη δραστηριοτήτων θαλασσίων σπορ. 

20. Η ανάπλαση, αξιοποίηση και εκμετάλλευση των κοι¬ 
νοχρήστων χώρων του Δήμου Πελεκάνου καθώς και των 
χώρων άθλησης και αναψυχής. 

21. Η εκπόνηση εφαρμοσμένων προγραμμάτων κοινω¬ 
νικής πρόνοιας. 

22. Η προώθηση τωντοπικών προϊόντων και υπηρεσιών. 

23. Η ανάληψη έργου μέχρι 8.000.000 δρχ. με απόφαση 
του Δ.Σ. 

24. Κάθε άλλη δραστηριότητα που σχετίζεται ή είναι συ¬ 
ναφής με το σκοπό και έργο της επιχείρησης. 

ΑΡΘΡΟ 4ο 
Διάρκεια 

1 .Η διάρκεια της επιχείρησης ορίζεται σε πενήντα (50) 
έτη αρχόμενη απάτης δημοσιεύσεωςτης συστάσεώςτης 
στην Εφημερίδα της Κυβερνήσεως και λήγουσα την αντί¬ 
στοιχη ημερομηνία του έτους δύο χιλιάδες σαράντα εν¬ 
νέα (2049). 

2. Η διάρκεια της επιχείρησης μπορεί να παραταθεί με 
απόφαση του Δημιοτικού Συμβουλίου του Δήμου Πελε¬ 
κάνου, που λαμβάνεται με την απόλυτη πλειοψηφία του 
συνόλου των μελών του, για την οποία πρέπει να τηρηθεί 
στην συνέχεια η διαδικασία που προβλέπεται από την πα¬ 
ράγραφο 3 του άρθρου 277 του ΠΔ 410/1995. 

ΚΕΦΑΛΑΙΟ Β' 

ΚΕΦΑΛΑΙΟ - ΠΟΡΟΙ 
ΑΡΘΡΟ 5ο 
Κεφάλαιο 

Το αρχικό κεφάλαιο της επιχείρησης ορίζεται σε δρχ. 
δύο εκατομμύρια (2.000.000), το οποίο θα διαθέτει ο Δή¬ 
μος Πελεκάνου. 

ΑΡΘΡΟ 6ο 
Πόροι 

Πόροι της επιχείρησης είναι: 

1. Τα πάσης φύσεως έσοδα που προέρχονται από την 
παροχή υπηρεσιών της επιχείρησης, από την ανάληψη 
και εκτέλεση έργων και γενικά από τις δραστηριότητες 
που ασκεί ή στις οποίες συμμετέχει η επιχείρηση. 

2. Οι πρόσοδοι από τα πάσης φύσεως περιουσιακά 
στοιχεία. 

3. Οι πρόσοδοι από πάσης φύσεως κληροδοτήματα, 
κληρονομιές, δωρεές, εισφορές και επιχορηγήσεις. 

4. Τα έσοδα από την εκτέλεση έργων ή προγραμμάτων ή 
από παροχή υπηρεσιών στα πλαίσια προγραμματικών συμ¬ 
βάσεων με ΟΤΑ και λοιπούς φορείς του δημόσιου τομέα. 

5. Κάθε άλλο νόμιμο έσοδο. 

ΚΕΦΑΛΑΙΟ Β' 

ΔΙΟΙΚΗΣΗ - ΕΚΠΡΟΣΩΠΗΣΗ ΚΑΙ 
ΔΙΕΥΘΥΝΤΗΣ ΤΗΣ ΕΠΙΧΕΙΡΗΣΗΣ 

ΑΡΘΡΟ 7ο 

Διοίκηση της επιχείρησης - 
Μέλη Διοικητικού Συμβουλίου 

1. Η επιχείρηση διοικείται από Διοικητικό Συμβούλιο, 
που αποτελείται από πέντε (5) μέλη, τα οποία ορίζονται μα¬ 
ζί με τους αναπληρωτές τους από το Δημοτικό Συμβούλιο. 

Από τα μέλη αυτά του Διοικητικού Συμβουλίου δύο του¬ 
λάχιστον μέλη πρέπει να είναι αιρετοί εκπρόσωποι του Δή¬ 
μου Πελεκάνου, εκ των οποίων το ένα να προέρχεται από 
την μειοψηφία, ένα μέλος πρέπει να είναι εκπρόσωποςτων 
εργαζομένων στην επιχείρηση, αν αυτή απασχολεί περισ¬ 
σότερους από είκοσι εργαζόμενους, και ένα μέλος πρέπει 
να είναι εκπρόσωπος κοινωνικού φορέα της περιοχής. 

Τα υπόλοιπα μέλη είναι δημότες ή κάτοικοι του Δήμου 
Πελεκάνου που έχουν πείρα ή γνώσεις σχετικές με το 
αντικείμενο της επιχείρησης. 


2. Αιρετοί εκπρόσωποι του Δήμου Πελεκάνου στο διοι¬ 
κητικό συμβούλιο μπορεί να είναι εκτός από τα μέλη του 
Δημοτικού Συμβουλίου του Δήμου και ο Δήμαρχος, κα¬ 
θώς και ο Πρόεδρος και τα μέλη των Τοπικών Συμβουλίων 
που έχουν εκλεγεί στο Δήμο. 

3. Για τον τρόπο εκλογής των εκπροσώπων των εργα¬ 
ζομένων στο διοικητικό συμβούλιο της επιχείρησης και 
για τα κριτήρια επιλογής των κοινωνικών φορέων που θα 
εκπροσωπηθούν στο διοικητικό συμβούλιο της επιχείρη¬ 
σης, ισχύουν όσα ορίζονται στις παραγράφους 2 και 3 του 
άρθρου 1 της με αριθ. 25072/9.4.1984 απόφασης του 
Υπουργού Εσωτερικών. 

4. Δεν μπορεί να είναι μέλη του διοικητικού Συμβουλίου 
της επιχείρησης όσοι είναι με οποιαδήποτε μορφή εργο¬ 
λάβοι ή προμηθευτές της επιχείρησης ή μέλη διοικητικού 
συμβουλίου ομοειδούς επιχείρησης. 

ΑΡΘΡΟ 7ο 

Θητεία διοικητικού συμβουλίου - 
Ορισμός και Αντικατάσταση των μελών του 

1. Η θητεία του διοικητικού Συμβουλίου της επιχείρη¬ 
σης ακολουθεί τη θητεία του Δημοτικού Συμβουλίου του 
Δήμου και σε κάθε περίπτωση λήγει τρεις μήνες μετά την 
εγκατάσταση του νέου Δημοτικού Συμβουλίου. 

Το νέο Δημοτικό Συμβούλιο οφείλει να ορίσει τα μέλη 
του νέου διοικητικού συμβουλίου της επιχείρησης μέσα 
στην άνω προθεσμία. 

Σε περίπτωση που δεν οριστούν τα μέλη του νέου διοι¬ 
κητικού συμβουλίου της επιχείρησης από το νέο Δημοτι¬ 
κό Συμβούλιο μέσα στην άνω προθεσμία, τότε η θητεία 
του διοικητικού συμβουλίου της επιχείρησης παρατείνε- 
ται μέχρι να ορισθούν αυτά. 

2. Ειδικά όσον αφορά τον ορισμό των μελών του πρώ¬ 
του διοικητικού συμβουλίου της επιχείρησης το Δημοτικό 
Συμβούλιο οφείλει να ορίσει αυτά μέσα σε τρεις μήνες 
από τη δημοσίευση της συστατικής πράξης της επιχείρη¬ 
σης στην Εφημερίδα της Κυβερνήσεως. 

3. Τα μέλη του διοικητικού συμβουλίου μπορεί να αντι- 
κατασταθούν κατά την διάρκεια της θητείας τους με από¬ 
φαση του Δημοτικού Συμβουλίου Πελεκάνου, που λαμβά- 
νεται με απόλυτη πλειοψηφία του νόμιμου αριθμού των 
μελών του. Ειδικά για την αντικατάσταση των εκπροσώ¬ 
πων των εργαζομένων και του κοινωνικού φορέα της πε¬ 
ριοχής απαιτείται η σύμφωνη γνώμη του οργάνου που 
τους πρότεινε. 

4. Μέλος του διοικητικού συμβουλίου που απουσιάζει 
από τις συνεδριάσεις του πάνω από τρεις μήνες συνεχώς, 
θεωρείται ότι παραιτήθηκε και μπορεί να αντικατασταθεί 
με απόφαση του Δημοτικού Συμβουλίου. 

5. Αν τα μέλη του διοικητικού συμβουλίου δεν αποδε¬ 
χθούν τον ορισμό τους μέσα σε 30 ημέρες από την επίδο¬ 
ση του σχετικού εγγράφου ή παραιτηθούν ή πεθάνουν ή 
αντικατασταθούν σύμφωνα με την παράγραφο 3 του πα¬ 
ρόντος άρθρου ή αν παραμείνουν κενές θέσεις μελών για 
οποιοδήποτε άλλο λόγο,το διοικητικό συμβούλιο μέχρι να 
οριστούν οι αντικαταστάτες τους λειτουργεί νόμιμα με ελ¬ 
λιπή σύνθεσή του,που δεν μπορεί πάντως να είναι μικρότε¬ 
ρη από τον αριθμό των μελών που χρειάζεται για απαρτία. 

6. Νόμιμα επίσης λειτουργεί το διοικητικό Συμβούλιο 
μέχρι να ορισθούν οι εκπρόσωποι των εργαζομένων και 
του κοινωνικού φορέα της περιοχής. 

ΑΡΘΡΟ 9ο 

Συγκρότηση - Συνεδριάσεις - Λήψη αποφάσεων 
του διοικητικού Συμβουλίου 

1. Το Δημοτικό Συμβούλιο Πελεκάνου ορίζει από τα μέ¬ 
λη του διοικητικού συμβουλίου τον πρόεδρο και τον αντι¬ 
πρόεδρό του. 

2. Το διοικητικό συμβούλιο της επιχείρησης συνέρχεται 
τακτικά τουλάχιστον μια φορά το μήνα και έκτακτα όταν 
το απαιτούν οι υποθέσεις της επιχείρησης. Το διοικητικό 
συμβούλιο συγκαλείται από τον Πρόεδρό του, ο οποίος 
είναι υποχρεωμένος να το συγκαλεί και όταντο ζητήσειτο 
ένα τρίτο των μελών αυτού, ή ο Δήμαρχος ή το Δημοτικό 
Συμβούλιο του Δήμου. 

3. Το διοικητικό συμβούλιο συνεδριάζει στην έδρα της 
επιχείρησης και βρίσκεται σε απαρτία εφόσον ο αριθμός 
των παρόντων μελών του είναι μεγαλύτερος από το μισό 
του νομίμου αριθμού των μελώντου. 

Μέλος του διοικητικού συμβουλίου που απουσιάζει ή 
κωλύεται δεν μπορεί να αντιπροσωπευθεί από άλλον και 
αναπληρώνεται μόνο από το νόμιμο αναπληρωτή του. 

4. Οι αποφάσεις του διοικητικού συμβουλίου παίρνονται 
με απόλυτη πλειοψηφία των παρόντων και σε περίπτωση 
ισοψηφίαςη ψήφος του προέδρου θεωρείται διπλή. 

Η ψηφοφορία είναι φανερή, εκτός αν ζητηθεί από οποι- 
οδήποτε μέλος να γίνει μυστική ψηφοφορία. 

Για τις αποφάσεις του διοικητικού συμβουλίου τηρού¬ 
νται πρακτικά σε ειδικό βιβλίο, τα οποία υπογράφονται 
από τον πρόεδρο και τα μέλη του διοικητικού συμβουλί¬ 
ου. Τα πρακτικά τηρούνται από υπάλληλο της επιχείρη¬ 
σης που ορίζεται με απόφαση του διοικητικού συμβουλί¬ 
ου. 

5. Το διοικητικό συμβούλιο οφείλει να στέλνει χωρίς κα¬ 
θυστέρηση όλες τις αποφάσεις του στο Δήμο Πελεκάνου. 

ΑΡΘΡΟ 10ο 

Αρμοδιότητες του Διοικητικού Συμβουλίου 

1 .Το διοικητικό συμβούλιο είναι αρμόδιο για τη διοίκηση, 
εκπροσώπηση και διαχείριση της επιχείρησης σε όλες τις 
υποθέσεις αυτής, εκτός από τις περιπτώσεις που σύμφω¬ 
να με τις διατάξεις του ΔΚΚ ή του παρόντος Καταστατικού, 
είναι αρμόδιο το Δημοτικό Συμβούλιο του Δήμου Πελεκά¬ 
νου. 

2. Ενδεικτικά αναφέρεται ότι το διοικητικό συμβούλιο 
έχει αρμοδιότητα να: 

α) Διορίζει και απολύει το υπαλληλικό και εργατοτεχνι- 
κό προσωπικό και αποφασίζει για όλες τις μεταβολές της 
υπηρεσιακής του κατάστασης. 

β) Ψηφίζει τον προϋπολογισμό και εγκρίνει τον ισολογι¬ 
σμό και καταρτίζει την έκθεση πεπραγμένων στο τέλος 
της διαχειριστικής χρήσης. 

γ) Καθορίζει τις τιμές και τους όρους για τη διάθεση των 
προϊόντων της επιχείρησης ή για τη χρήση των υπηρε¬ 
σιών της. 

δ) Αποφασίζει για τον τρόπο ανάθεσης των μελετών, 
εκτέλεσης έργων και διενέργειας των προμηθειών, ανα¬ 
θέτει τη σύνταξη των μελετών και τη ν εκτέλεση των έργων 
και εγκρίνει τις μελέτες και τις προμήθειες. 

ε) Αποφασίζει την αγορά και την μίσθωση ακινήτων και 
κινητών που είναι χρήσιμα στην επιχείρηση και την εκποί¬ 
ηση και εκμίσθωση ακινήτων και κινητών που ανήκουν 
στην επιχείρηση. 

στ) Αποφασίζει την άσκηση και παραίτηση από οποιο- 
δήποτε ένδικο μέσο ενώπιον οποιουδήποτε δικαστηρίου 
και δικαστικής αρχής, καθώς και τα σχετικά με δικαστι¬ 
κούς ή εξώδικους συμβιβασμούς. 

ζ) Αποφασίζει τη σύναψη κάθε φύσης δανείων και μπο¬ 
ρεί για ασφάλεια τους να εκχωρείτο σύνολο ή μέρος από 
τις προσόδους της επιχείρησης και αποφάσιζει την παρο¬ 
χή δικαιωμάτων υποθήκης καιπροσημειώσεως υποθήκης 
σε ακίνητά της. 

η) Γνωμοδοτεί σε όλα τα θέματα που αφορούν την επι¬ 
χείρηση εφόσον τα θέματα αυτά ανήκουν στην αποφασι¬ 
στική αρμοδιότητα του Δημοτικού Συμβουλίου Πελεκά¬ 
νου. 


ΑΡΘΡΟ 11ο 

Ανάθεση αρμοδιοτήτων του διοικητικού συμβουλίου 

Για την αποτελεσματικότερη λειτουργίατης επιχείρησης 
το διοικητικό συμβούλιο μπορεί με απόφασή του να αναθέ¬ 
τει την άσκηση του συνόλου ή μέρους των αρμοδιοτήτων 
του, εκτός από τις περιπτώσεις β, γ, ε, και ζ της παραγρά¬ 
φου 2 του άρθρου 10 του παρόντος, στον Πρόεδρό του και 
σε άλλα όργανα της επιχείρησης, στο Διευθυντή και τους 
υπεύθυνους των λειτουργικών μονάδων της επιχείρησης. 

Στη σχετική απόφαση πρέπει να αναφέρονται οι αρμο¬ 
διότητες που ανατίθενται, η διάρκεια για την οποία ανατί¬ 
θενται (η οποία δεν μπορεί να υπερβαίνει της θητείας του 
ίδιου του διοικητικού συμβουλίου) και εκτός των άλλων 
εάν οι ανωτέρω (εφόσον ορισθούν δύο ή περισσότεροι) 
πρέπει να ενεργούν από κοινού ή εάν θα μπορούν να ενερ¬ 
γούν και χωριστά καθένας τους. 

ΑΡΘΡΟ 12ο 

Καθήκοντα Προέδρου και Αντιπροέδρου 
του Διοικητικού Συμβουλίου 

1. Ο Πρόεδρος του διοικητικού συμβουλίου εκπροσω¬ 
πεί την επιχείρηση ενώπιον κάθε αρχής και ενώπιον κάθε 
δικαστηρίου οποιουδήποτε βαθμού και δικαιοδοσίας. 

Ο Πρόεδρος μπορεί σε περίπτωση κινδύνου από ανα¬ 
βολή, χωρίς απόφαση του διοικητικού συμβουλίου, να 
ενεργεί και ανακρούει αγωγές και να ασκεί ένδικα μέσα, 
να διορίζει πληρεξουσίους και να προβαίνει σε κάθε δικα¬ 
στική ή εξώδικη πράξη που προστατεύει τα συμφέροντα 
της επιχείρησης, οφείλει όμως να υποβάλει αμέσως τις 
πράξεις αυτές προς έγκριση στο διοικητικό συμβούλιο. 

Επίσης ο Πρόεδρος υπογράφει τα συμβόλαια της επι¬ 
χείρησης. 

Επίσης ο Πρόεδρος του διοικητικού συμβουλίου συ¬ 
γκαλεί τις συνεδριάσεις του διοικητικού συμβουλίου και 
προεδρεύει σε αυτές. 

2. Ο Αντιπρόεδρος του διοικητικού συμβουλίου ανα¬ 
πληρώνει τον Πρόεδρο στα καθήκοντά του όταν αυτός 
απουσιάζει ή κωλύεται. 

ΑΡΘΡΟ 13ο 

Αποζημιώσεις προέδρου και αντιπροέδρου και μελών 
του διοικητικού συμβουλίου 

Στον πρόεδρο και τον αντιπρόεδρο του διοικητικού 
συμβουλίου για τις υπηρεσίες που παρέχουν στην επιχεί¬ 
ρηση μπορεί να καταβάλλεται αποζημίωση, που ορίζεται 
με απόφαση του Δημοτικού Συμβουλίου του Δήμου, ύστε¬ 
ρα από πρόταση του διοικητικού συμβουλίου της επιχεί¬ 
ρησης. Με την ίδια διαδικασία μπορεί να καταβάλλεται 
αποζημίωση στα μέλη του διοικητικού συμβουλίου για τη 
συμμετοχή τους στις συνεδριάσεις. 

ΑΡΘΡΟ 14ο 

Απασχόληση στην επιχείρηση των μελών 
του διοικητικού συμβουλίου 

Με απόφαση του Δημοτικού Συμβουλίου του Δήμου Πε¬ 
λεκάνου, ύστερα από πρόταση του διοικητικού συμβουλί¬ 
ου της επιχείρησης μπορεί να ορίζεται η μερική ή η πλή¬ 
ρης απασχόληση στην επιχείρηση με αμοιβή του ενός τε¬ 
τάρτου των μελώντου διοικητικού συμβουλίου. 

Αν το 1/4 δεν είναι ακέραιος αριθμός το κλάσμα που 
προκύπτει στρογγυλοποιείται προς τα πάνω. 

Στην απόφαση πρέπει να καθορίζονται τα μέλη που θα 
απασχοληθούν οι αρμοδιότητές τους και η αμοιβή τους. 

ΑΡΘΡΟ 15ο 

Διευθυντής της επιχείρησης 

1. Με απόφαση του διοικητικού συμβουλίου της επιχεί¬ 
ρησης προσλαμβάνεται διευθυντής ή ορίζεται ως διευθυ¬ 
ντής ένα από τα μέλη του. 

2. Ο διευθυντής της επιχείρησης πρέπει να έχει τα προ¬ 
σόντα που καθορίζονται στον κανονισμό προσωπικού της 
επιχείρησης. 

3. Ο διευθυντής διευθύνει την επιχείρηση σύμφωνα με 
τις διατάξεις του Νόμου του Καταστατικού αυτού, των 
Κανονισμών της επιχείρησης και τις αποφάσεις του Δη¬ 
μοτικού Συμβουλίου Πελεκάνου στις περιπτώσεις που 
αυτό είναι αρμόδιο. 

4. Με απόφαση του διοικητικού συμβουλίου μπορεί να 
μεταβιβάζεται στο διευθυντή η άσκηση του συνόλου ή μέ¬ 
ρους των αρμοδιοτήτων του, που αναφέρονται στο άρ¬ 
θρο 11 του παρόντος καταστατικού, ως και αρμοδιότητες 
που αναφέρονται στην παράγραφο 1 του άρθρου 12 του 
παρόντος Καταστατικού. 

ΚΕΦΑΛΑΙΟ Δ' 

ΔΙΑΧΕΙΡΙΣΗ- ΤΑΜΕΙΑΚΗ ΥΠΗΡΕΣΙΑ - ΕΠΟΠΤΕΙΑ - ΚΑΝΟ¬ 
ΝΙΣΜΟΙ - ΒΙΒΛΙΑ ΚΑΙ ΣΤΟΙΧΕΙΑ - ΑΠΟΓΡΑΦΗ ΠΕΡΙ¬ 
ΟΥΣΙΑΣ - ΙΣΟΛΟΓΙΣΜΟΣ-ΕΚΘΕΣΗ ΠΕΠΡΑΓΜΕΝΩΝ - 
ΑΠΟΣΒΕΣΕΙΣ ΚΑΙ ΔΙΑΧΕΙΡΙΣΤΙΚΟΣ ΕΛΕΓΧΟΣ 

ΑΡΘΡΟ 16ο 
Διαχειριστική περίοδος 

1. Η διαχειριστική περίοδος της επιχείρησης αρχίζει την 
1η Ιανουάριου κάθε ημερολογιακού έτους και λήγει την 
31η Δεκεμβρίου του ίδιου έτους. 

2. Κατ’ εξαίρεση η πρώτη διαχειριστική περίοδος θα αρ¬ 
χίζει από την ημέρα δημοσίευσης της συστατικής πράξης 
της επιχείρησης στην Εφημερίδα της Κυβερνήσεως και 
θα λήγει την 31η Δεκεμβρίου το έτους 2000. 

ΑΡΘΡΟ 17ο 
Γενική Διάταξη 

Κατά τα λοιπά για τα θέματα του Δ κεφαλαίου του παρό¬ 
ντος Καταστατικού θα ισχύουν και θα εφαρμόζονται οι δια¬ 
τάξεις των άρθρων 280,281,282 και 283 του Π .Δ. 410/1995 
και οι διατάξεις του Π.Δ. 520/1988 και της με αριθ. 
25027/9.4.1984 απόφασης του Υπουργού Εσωτερικών. 

ΚΕΦΑΛΑΙΟ Ε' 

ΔΙΑΛΥΣΗ - ΕΚΚΑΘΑΡΙΣΗ ΚΑΙ 
ΑΝΑΒΙΩΣΗ ΤΗΣ ΕΠΙΧΕΙΡΗΣΗΣ 

ΑΡΘΡΟ 18ο 

Διάλυση της επιχείρησης 

Η επιχείρηση διαλύεται: 

1. Με απόφαση του Δημοτικού Συμβουλίου του Δήμου 
Πελεκάνου, που λαμβάνεται με απόλυτη πλειοψηφία των 
μελών αυτού και πράξη του Περιφερειακού Διευθυντή. 

2. Όταν λήξει χωρίς να παραταθεί η διάρκεια της επι¬ 
χείρησης. 

3. Σε περίπτωση που η επιχείρηση κηρυχθεί σε κατά¬ 
σταση πτωχεύσεως. 

ΑΡΘΡΟ 19ο 

Εκκαθάριση της επιχείρησης 

1. Τη διάλυση της επιχείρησης ακολουθείτο στάδιο της 
εκκαθάρισης. 

2. Η εκκαθάριση εκτός από την περίπτωση πτώχευσης 
της επιχείρησης διενεργείται από εκκαθαριστές που ορί¬ 
ζονται από το Δημοτικό Συμβούλιο του Δήμου Πελεκάνου. 

3. Με τον ορισμό των εκκαθαριστών παύει αυτοδίκαια η 
εξουσία του Διοικητικού Συμβουλίου της επιχείρησης και 
τις αρμοδιότητές του ασκούν οι εκκαθαριστές, εκτός από 
τις αρμοδιότητες που θα αποφασίσει να κρατήσει το ίδιο 
το Δημοτικό Συμβούλιο. 

4. Επίσης με τον ορισμό των εκκαθαριστών παύει αυτο- 
δίκεια και η εξουσία των ελεγκτών. 


5. Οι εκκαθαριστές οφείλουν, μόλις αναλάβουν τα καθή- 
κοντάτους, να ενεργήσουν απογραφή της περιουσίας της 
επιχείρησης και στη συνέχεια να διεκπεραιώσουν τις εκ¬ 
κρεμείς υποθέσεις της, να εισπράξουντιςαπαιτήσειςτης, 
να ρευστοποιήσουν την περιουσία της, να εξοφλήσουν τα 
χρέη αυτής και να αποδόσουν στο Δήμο Πελεκάνου το τυ¬ 
χόν απομένον υπόλοιπο, ως και να συντάξουν τους σχετι¬ 
κούς λογαριασμούς για τη διενεργηθείσα εκκαθάριση. 

6. Οι λογαριασμοί της εκκαθάρισης εγκρίνονται από το 
Δημοτικό Συμβούλιο του Δήμουτο οποίο και αποφασίζει για 
την απαλλαγή ή όχι των εκκαθαριστών από κάθε ευθύνη. 

ΑΡΘΡΟ 20ο 

Αναβίωση της επιχείρησης 

Αν η διάλυση της επιχείρησης έγινε λόγω λήξης της 
διάρκειας αυτή ή λόγω πτώχευσης που όμως ανακλήθη¬ 
κε ή περατώθηκε με συμβιβασμό, τότε είναι δυνατή η ανα¬ 
βίωση της επιχείρησης με απόφαση του Δημοτικού Συμ¬ 
βουλίου του Δήμου Πελεκάνου και πράξη του Περιφερει¬ 
ακού Διευθυντή. 

ΑΡΘΡΟ 21ο 
Τελικές διατάξεις 

Για κάθε θέμα που δεν ρυθμίζεται στο παρόν καταστα¬ 
τικό θα ισχύουν οι σχετικές διατάξεις του Δ.Κ.Κ. που θα 
ισχύουν κάθε φορά για τις αμιγείς δημοτικές επιχειρήσεις 
(σήμερα άρθρα 277-284, 287 και 291 του Π.Δ. 410/1995) 
ως και οι σχετικές διατάξεις των σε εκτέλεση και κατε- 
ξουσιοδότηση των άνω διατάξεων του Δ.Κ.Κ., διαταγμά¬ 
των και υπουργικών αποφάσεων που θα ισχύουν κάθε φο¬ 
ρά (σήμερα Π.Δ. 520/1988 και Απόφαση του Υπουργού 
Εσωτερικών υπ’ αριθμ. 25027/9.4.1984) και συμπληρω¬ 
ματικά και για κάθε θέμα που δεν ρυθμίζεται με τις προα- 
ναφερθείσες διατάξεις θα ισχύουν και θα εφαρμόζονται 
αναλογικά οι σχετικές διατάξεις αστικής και εμπορικής 
νομοθεσίας. 

Η απόφαση αυτή προκαλεί σε βάρος του προϋπολογι¬ 
σμού του Δήμου Πελεκάνου για το τρέχον οικονομικό 
έτος ύψους 2.000.000 δρχ. η οποία θα καλυφθεί από την 
ισόποση πίστωση που θα εγγράφει στον προϋπολογισμό 
αυτού του τρέχοντος οικονομικού έτους και στον σχετικό 
Κ.Α.εξόδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 5 Απριλίου 2000 
Με εντολή Γ ενικού Γ ραμματέα Περιφέρειας 
Η Γενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο ΦΕΚ 265/Β729.3.1999, που δημοσιεύθηκε η ΥΠ- 
ΠΟ/ΑΡΧ/Α1/Φ 43/28557/1733 π.ε./16.3.1999 με θέμα την 
«κήρυξη αρχαιολογικών χώρων Ροτασίου Μονοφατσίου 
Ν. Ηρακλείου»διαγράφεταιτολανθασμένοτοπογραφικό 
διάγραμμα, και δημοσιεύονται τα ορθά αποσπάσματα 
χάρτου ΓΎΣ 1:5000 και πίνακας συντεταγμένων. 

Η πρώτη παράγραφος του κειμένου της αποφάσεως 
διορθώνεται ως εξής: 

«.κηρύσσουμε ως αρχαιολογικούς χώρους Ροτασί¬ 

ου, Μονοφατσίου Ν. Ηρακλείου τις περιοχές, οι οποίες 
οριοθετούνται από τα σημεία 1, 76, 75, 74, 73, 72, 77α, 

78α, 79α, 80α, 81α, 82, 36, 35, 34, 33.15, 84, 83, 1 και 

77-78-79-80-81 -77». 

(Από το Υπουργείο Πολιτισμού) 

